Gandia posa en marxa tres campus esportius d'estiu gràcies al Pla Corresponsables del Ministeri d'Igualtat
04 juny 2025

## Gandia posa en marxa tres campus esportius d'estiu gràcies al Pla Corresponsables del Ministeri d'Igualtat04 juny 2025Última actualització: 04 juny 2025

![](../gestion/img/5dbfb56e2851d474706eeaae80eb78e4e8bf2119efdb5046f70ad05db5f6b0d9.png)  
  

Els regidors **Maribel Codina** i **Jesús Naviero** han informat aquest matí de diverses activitats gratuïtes que posarà en marxa l’Ajuntament gràcies al programa Corresponsables.  
Una iniciativa del Govern d’Espanya, impulsada pel Ministeri d’Igualtat des de 2021, que busca avançar cap a la corresponsabilitat en les cures i facilitar la conciliació de la vida laboral, personal i familiar, especialment per a les famílies amb menors de fins a 16 anys.

En total seran tres les iniciatives de les quals els més menuts podran gaudir aquest estiu:

1.- **Summer campsite**. Activitat destinada a xiquets i xiquetes de 4 a 12 anys que se celebrarà del 15 al 31 de juliol a Beniopa. Els participants gaudiran d’un estiu ple de diversió realitzant activitats esportives, creatives i aprenent anglès.  
Les inscripcions poden realitzar-se fins al 9 de juny.

2.- **Campus d’activitats esportives**. Tindrà lloc del 30 de juny a l’1 d’agost. Els assistents es dividiran en grups de 4 a 11 anys i de 12 a 16 anys. Natació, jocs, esports diversos, a més de tallers i manualitats són algunes de les activitats previstes.

3.- **Activitats nàutiques**. Es desenvoluparan del 30 de juny al 4 de juliol i del 7 a l’11 de juliol a la Marina de Gandia.

Les inscripcions per a totes les activitats poden realitzar-se fins al 9 de juny en el següent [enllaç](https://docs.google.com/forms/d/e/1FAIpQLScXjstgvQaZcr0GmMLQV88YMH-nOGhnIc7Z-FuwYfa6bwiYfA/viewform?pli=1). Les persones admeses rebran confirmació via telefònica del 12 al 15 de juny.